Αλέξανδρος Μυλωνάς

Ο Αλέξανδρος Μυλωνάς (Αθήνα, 16 Αυγούστου 1881 Ελληνικόν who's who, Εκδοτικός Οργανισμός Ελληνικών who's who 1965, σελ. 409.  - 4 Μαρτίου 1967), του Κυριάκου, ήταν Έλληνας οικονομολόγος, πολιτικός και συγγραφέας, που διετέλεσε βουλευτής και υπουργός. Υπήρξε αρχηγός του Αγροτικού Δημοκρατικού Κόμματος και συνεργάτης του Ελευθερίου Βενιζέλου.

 Βιογραφία 
Ήταν γιος του καθηγητή αρχαιολογίας Κυριάκου Μυλωνά (1835-1913) και σπούδασε νομικά και οικονομικές επιστήμες στο Πανεπιστήμιο Αθηνών και στο Πανεπιστήμιο του Βερολίνου.Παγκόσμιο Βιογραφικό Λεξικό, Εκδοτική Αθηνών,  τ.7, Αθήνα 1988. 

Διετέλεσε γενικός γραμματέας του υπουργείου Εθνικής Οικονομίας (1912-15) και του νεοσύστατου υπουργείου Γεωργίας (1915-20). Το 1926 ίδρυσε το Αγροτικό Κόμμα.Λήμμα στην εγκυκλοπαίδεια Δομή.

Κατά τη δικτατορία του Ιωάννη Μεταξά εξορίστηκε στην Ικαρία (1938) και το 1944 κατάφερε να διαφύγει στη Μέση Ανατολή.Βιογραφία σε 
Εκλέχτηκε επανειλημμένα βουλευτής (Αθηνών-Πειραιώς το 1923 και Ιωαννίνων το 1926 και  το 1932 με το Αγροτικόν Κόμμα Ελλάδος και το 1933 με τον Εθνικό Συνασπισμό (Αγροτικός).Μητρώο πληρεξουσίων, γερουσιαστών και βουλευτών 1822-1935, Αθήνα 1986, Βουλή των Ελλήνων, σελ. 127 (αριθμ. 1090) , Ιωαννίνων με το Αγροτικόν Δημοκρατικόν Κόμμα το 1936).  Επίσης, εξελέγη γερουσιαστής αριστίνδην (από τη Βουλή και τη Γερουσία) και υπηρέτησε από το 1929 έως το 1932. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 33, αρ. 300).

Διατέλεσε υπουργός Γεωργίας στις κυβερνήσεις του Κροκιδά (9-14 Νοεμβρίου 1922), Ελευθερίου Βενιζέλου (Ιανουάριος-Φεβρουάριος 1924) και Καφαντάρη (Μάρτιος-Απρίλιος 1924), υφυπουργός Οικονομικών στην κυβέρνηση του Αλέξανδρου Ζαΐμη (1928), υπουργός Εθνικής Παιδείας και Θρησκευμάτων (1933) στην κυβέρνηση Ελ. Βενιζέλου, υπουργός Ναυτικών (1944 στην κυβέρνηση Γεωργίου Παπανδρέου) και υπουργός Οικονομικών στις κυβερνήσεις Πλαστήρα (1945) και Σοφούλη (1945-46). Ως υπουργός του Ελευθέριου Βενιζέλου συνέταξε το νόμο για την απαλλοτρίωση των μεγάλων τσιφλικιών.

Αποσύρθηκε από την πολιτική το 1950.

Από το 1951 έως το 1953 ήταν διοικητής της Αγροτικής Τράπεζας.Διοικητές της Αγροτικής Τράπεζας της Ελλάδος Α. Ε., Έκθεση Εργασιών 2002, σελ. 4, ανάκτηση 2-3-2016, 

Πέθανε στην Αθήνα στις 4 Μαρτίου 1967 και κηδεύτηκε από το Πρώτο Νεκροταφείο.Ελευθερία, 5-3-1967, σελ. 1.

Άφησε συγγραφικό έργο. 

Ο γιος του Γεώργιος, ήταν κι αυτός πολιτικός.

 Επιλεγμένα έργα 
"Γεωργική και κτηματική πίστις" (1919)
"Τα παρ' ημίν κόμματα και η αναλογική εκλογή" (1921)
"Κεφαλαιώδη τινά σημεία του πρσφυγικού ζητήματος" (1924)
"Αυτοδιοίκησις και περιφέρεια αυτής" (1930)

 Παραπομπές 

Κατηγορία:Έλληνες οικονομολόγοι
Κατηγορία:Έλληνες συγγραφείς του 20ού αιώνα
Κατηγορία:Βουλευτές Ιωαννίνων
Κατηγορία:Έλληνες υπουργοί Γεωργίας
Κατηγορία:Έλληνες υπουργοί Εθνικής Παιδείας και Θρησκευμάτων
Κατηγορία:Έλληνες υπουργοί Ναυτικών
Κατηγορία:Έλληνες υπουργοί Οικονομικών
Κατηγορία:Έλληνες υφυπουργοί Οικονομικών
Κατηγορία:Βουλευτές Αθηνών και Πειραιώς
Κατηγορία:Έλληνες γερουσιαστές
Μ
Κατηγορία:Βουλευτές εκλεγμένοι με το Αγροτικό Κόμμα Ελλάδος